**SZÓFORGATÓ – SZEPTEMBER**

**BEKÜLDHETŐ: OKTÓBER 13-ig (a** **nemethnebalazsk@gmail.com** **címre)**

**1.SZÓKÍGYÓ**

**Írják be a hiányzó szavakat a meghatározások segítségével! A hárombetűs szavak csak egy mássalhangzóban térhetnek el az előttük álló szótól.**

**Összesen 6 pontot ér a megfejtés.**

**tér** - ……………………. **-**……………………..-……………………-………………………-……………………….-……………………………-……………..….-

…………………………..-……………………-……………………..-………………………..-……………………………-……………………-

…………………………..-……………………-……………………..-………………………..-……………………………- **vég**(e)

**tér**  - kapni szeretne – ereinkben kering – nagyon öregnek látszó – a ló hímje – méhek ajándéka – vörös színű fém – figyel valakit vagy valamit – egy nemzethez tartozó emberek csoportja – a járás mozdulatát végzi – szálanként húz – közterület – súlyát megállapítja – munkavégzés díja – török méltóság – gazdasági társaság, vállalat – megvalósítandó eredmény – retteg – gondol – **vég**(e)

**2.SZÓLÁS, KÖZMONDÁS**

**Találják ki a magyarázatokból, hogy mi lehet a szólás/ közmondás!**

**Melyik szó szerepel mindegyikben? 5+1 pont lehet a jutalom.**

1. Érzéketlen, kevély, durva lelkületű ember:

2. Két vagy több ember valamilyen tisztességtelen dologban mesterkedik, egyformán vélekedik :

3. Megkönnyebbült, jóra fordultak a dolgai:

4. Nagyon megijed, a félelemtől mozdulni sem tud:

5. Valaki hibázott, de mentegetjük, mondván, hogy más is elkövethet hasonló hibát, nem kell nagy ügyet csinálni belőle:

Közös szó:

**3.BICENTENÁRIUM**

**Töltsék ki a táblázatot a meghatározások alapján! Az egyik oszlopban egy sokat emlegetett költő nevét kapják. Beküldendő a 12 négybetűs szó és a költő neve. 15 pontot ér a hibátlan megoldás.**

|  |  |  |  |  |
| --- | --- | --- | --- | --- |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |
| 11. |  |  |  |  |
| 12. |  |  |  |  |

1. Anyós
2. Korai gyümölcs
3. Hibázó
4. Vár
5. Piaci árus
6. Felügyel
7. Halfajta
8. Nagyon szeret
9. A hegedű tartozéka
10. Skót hangszer
11. Hegycsúcs
12. Kirándulás

|  |
| --- |
|  |

**SZÓFORGATÓ – AUGUSZTUS**

**MEGOLDÁS**

**1.A meghatározások alapján kell kitölteni a táblázatot. A kiemelt betűkből egy sokat emlegetett szegedi ember nevét kapjuk**. **8+ 5 pontot ér a jó megfejtés.**

1. Díszítőelem régi szegedi házakon
2. Kedvelt szegedi étel
3. “Ëgy éccaka möglépött”, de azóta bölcs tekintettel figyeli a szegedieket könyvvel a kezében
4. Szélmalmáról is híres városrész
5. Az egyik híd neve
6. A szegedi árvíz szemtanúja, a palócföld írója
7. A lebontott vár saroktornyának maradványa a rakparton
8. A gyógyítás, oktatás és kutatás helyei

|  |  |  |  |  |  |  |  |
| --- | --- | --- | --- | --- | --- | --- | --- |
| N | A | P | S | U | G | Á | R |
| H | A | L | Á | S | Z | L | É |
| D | U | G | O | N | I | C | S |
| D | O | R | O | Z | S | M | A |
| B | E | R | T | A | L | A | N |
| M | I | K | S | Z | Á | T | H |
| R | O | N | D | E | L | L | A |
| K | L | I | N | I | K | Á | K |

**BÁLINT SÁNDOR**

**2.Ha a meghatározások alapján kitalált szavakból egy betűt elhagyunk, egy újabb szót kapunk. A kihagyott betűkből egy híres ember nevét rakhatjuk össze. Minden szópár 1 pontot, a híres ember neve 3 pontot ér, vagyis összesen 15 pontot lehet begyűjteni a jó megfejtéssel.**

1. Üldöz – **kerget – keret** G
2. Mártásféle (pl. rántott halhoz) – **tartár – tatár** R
3. Budapesti pályaudvar – **Keleti – kelti** E
4. A földkéreg alatti izzón folyós anyag – **magma – mama** G
5. Új-zélandi őslakos – **maori – mari (Mari)**  O
6. Szarvasmarhák csoportja – **csorda – csoda** R
7. A frizurát rögzítő kis eszköze **– csatja – csata** J
8. Hóhér – **bakó – bak** Ó
9. Remeg, didereg, irtózik valamitől – **borzong – borong** Z
10. Szénégető máglya – **boksa – boka** S
11. Irodalmi mű szerkezete, az eleje és a vége azonos vagy hasonló **– keretes – kertes** E
12. Dániel András mesefigurája – **kufli – kuli** F

**3.Környékbeli településneveket kell kitalálni a “meghatározások” alapján. 8 pontot ér a jó megoldás.**

1. Tornácos - **Pitvaros**
2. Kopár síkság, dühös - **Pusztamérges**
3. Terjedelmes ház - **Nagylak**
4. Víznyerő mélyedés dombok között - **Kútvölgy**
5. Ízesített domb - **Sóshalom**
6. Hegyes fém, erőd - **Szegvár**
7. Szerzetes főpap települése - **Apátfalva**
8. Közterület, erődítmény - **Térvár**